
RAPORT

asupra proiectului de Lege

privind aprobarea Ordonanţei de urgenţă a Guvernului nr.137/2008 pentru prorogarea unor termene
              
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, în procedură de urgenţă, cu  proiectul de Lege privind aprobarea Ordonanţei de urgenţă a Guvernului nr.137/2008 pentru prorogarea unor termene, trimis cu adresa nr.PL.x.1 din 2 februarie 2009 şi  înregistrat cu nr. 31/69 din 2 februarie 2009.


Potrivit prevederilor art. 75 din Constituţia României, republicată, şi ale art. 92 alin.(8) pct.2 lit. l) din Regulamentul Camerei Deputaţilor, republicat, Camera Deputaţilor  este  prima Cameră sesizată. 


Consiliul Legislativ, prin avizul nr.1279/22.10.2008, a avizat favorabil  acest proiectul de ordonanţă de urgenţă.


Consiliul Superior al Magistraturii a avizat favorabil proiectul de lege,  potrivit vizând adresei cu nr. 3/4494/1154/2009 din 17 februarie 2009.


Proiectul de lege are ca obiect de reglementare aprobarea Ordonanţei de urgenţă a Guvernului nr.137/2008 pentru prorogarea unor termene până la data de 1 ianuarie 2010. Termenele menţionate vizează intrarea în vigoare a dispoziţiilor art.13 alin.(l) din Legea nr. 304/2004 privind organizarea judiciară, republicată, cu modificările şi completările ulterioare, referitoare la înregistrarea prin mijloace tehnice video sau audio ori consemnarea prin stenodactilografiere a şedinţelor de judecată, precum şi a dispoziţiilor art. 136 din Legea nr. 304/2004 referitoare la preluarea atribuţiilor Ministerului Justiţiei şi Libertăţilor Cetăţeneşti cu privire la gestionarea bugetului curţilor de apel, al tribunalelor, al tribunalelor specializate şi al judecătoriilor de Înalta Curte de Casaţie şi Justiţie.


În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, expunerea de motive la acesta şi documentele care îl însoţesc, în şedinţa din 18 februarie 2009. 


La şedinţă au participat, în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, din partea Ministerului Justiţiei şi Libertăţilor Cetăţeneşti, doamna Rodica Constantinovici- secretar de stat, doamna Nicoleta Miclăuş Badin-consilier şi doamna Melinda Popescu Stoica- consilier.       


La dezbateri au fost prezenţi 16 deputaţi, din totalul de 25 membri ai Comisiei juridice, de disciplină şi imunităţi. 



În urma dezbaterilor, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.137/2008 pentru prorogarea unor termene.


În raport cu obiectul şi conţinutul reglementării, iniţiativa legislativă face parte din categoria legilor organice. 
                     PREŞEDINTE,                                         SECRETAR,

        Daniel BUDA

